stanford-oval/wikipedia huggingface dataset:
Aaro Kivilinna
Urheilu-ura > Jääkiekko

Kivilinna aloitti jääkiekon syksyllä 1928. Puolustajana pelannut Kivilinna oli voittamassa vuonna 1929 HJK:n paidassa Suomenmestaruutta. Kivilinna pelasi HJK:ssa kevääseen 1937 saakka. Hän voitti seurassa yhteensä kolme Suomenmestaruutta, kaksi SM-hopeaa ja kaksi SM-pronssia. Pisteitä Kivilinna teki pelaamissaan 18 ottelussa 2+2. Lisäksi hän pääsi pelaamaan yhtä maaottelua.
Kivilinna nousi pelaajauransa aikana Suomen jääkiekkoliiton sihteeriksi (1932–1936). Hän oli osallistunut Jääkiekkoliiton toimintaan jo sen perustamisesta vuodesta 1929 saakka. Liiton varapuheenjohtajana Kivilinna toimi 1936–1940. Liittohallituksessa Kivilinna istui 1932–1940.
Kivilinna toimi aktiivisesti tehtävässään suomalaisen jääkiekkoilun hyväksi. Hän julkaisi lukuisia artikkeleita, piti radioesitelmiä ja puhui jääkiekkoilusta ympäri maata.
Jääkiekkoliitto harkitsi osallistumista vuoden 1936 talviolympialaisiin. Rahatilanteen takia se jäi vain ajatukseksi, mutta liitto lähetti Kivilinnan ja jääkiekkovalmennukseen perehtyneen Niilo Tammisalon Garmisch-Partenkircheniin hakemaan oppia kansainvälisistä peleistä. Opin lisäksi tarkkailijat tekivät monia kontakteja jääkiekon huippumaihin. Kontaktiensa ansiosta Kivilinna edusti sittemmin Suomea Kansainvälisen jääkiekkoliiton LIHG:n komiteassa.
Kivilinna toimi ainakin yhdessä ottelussa erotuomarina. Hän tuomitsi 1938 Erkki Saarisen kanssa Suomen ja Ruotsin kohtaamisen. Se oli ensimmäinen kerta Suomessa, kun jääkiekko-ottelussa käytettiin kahta erotuomaria.
Kaatuminen talvisodassa

Kivilinna kaatui luutnanttina talvisodassa Karjalankannaksella Johanneksen Kinnassaaressa.
Merkitys ja tunnustukset

Kivilinna oli suomalaisen jääkiekkoilun uranuurtajia. Pelaamisen lisäksi hän toimi monissa tehtävissä liiton hallituksessa. Kivilinna levitti lajia ympäri Suomea, ja hänen tavoitteenaan oli nostaa jääkiekko pois muiden lajien varjosta ja sen pelaajien keskittyvän täysipainoisesti lajiin heidän urheilu-uransa päälajina.
Jääkiekkoliitto on jakanut vuodesta 1973 Kivilinnan mukaan nimettyä muistopalkintoa, joka myönnetään seuralle, joka on pärjännyt parhaiten SM-liiga, Mestis, Naisten SM-sarja, A-, B- ja C-nuorten SM-liiga huomioon ottaen. Hänet on valittu myös ensimmäisten joukossa vuonna 1985 Suomen jääkiekkoleijonaksi.
Merkitys ja tunnustukset > Pesäpalloilijana

2 SM-pronssia: 1929, 1930
Merkitys ja tunnustukset > Pesäpallotuomarina

Miesten Itä–Länsi-tuomari (2): 1936, 1938
7,62×25 mm Tokarev

7,62x25 mm Tokarev -patruuna.
7,62×25 mm Tokarev on  vuonna 1902 kehitetty patruunatyyppi Tokarev TT-33 -pistoolia varten.
7,62×25 mm -patruunaa on käytetty pistoolien lisäksi myös konepistooleissa. Esimerkiksi PPŠ-41 -konepistoolissa. Patruuna on kehuttu sen "erinomaisesta" läpäisykyvystä.
Historia

Neuvostoliitossa aloitettiin 1920-luvulla etsimään korvaajaa Nagant-revolverille. Lopulta päädyttiin Fjodor Tokarevin suunnitelemaan TT-33 -pistooliin. Pistoolia varten suunniteltiin 7,62 × 25 mm Tokarev -patruuna, johon otettiin mallia saksalaisesta 7,63 × 25 Mauser -patruunasta.
Aiheesta muualla

Kuvia tai muita tiedostoja aiheesta 7,62×25 mm Tokarev Wikimedia Commonsissa
7,62×25 Tokarev on GunsTribune Patruuna -sivusto (Arkistoitu – Internet Archive)
Defense-Update: New Super-Strong Fiber Designed to Meet Threats in Former-Soviet Markets (Arkistoitu – Internet Archive)
Lapinjärven Urheilijat

| Lapinjärven Urheilijat ry |
| --- | --- |
Perustettu:  1945
Entiset nimet:  Lapinjärven Lukko
Paikkakunta:   Lapinjärvi, Suomi
Lajit:  Yleisurheilu Hiihto Palloilu
Puheenjohtaja:  Henrik Lund
Lapinjärven Urheilijat (LuLi) on Lapinjärvellä 24. tammikuuta 1945 perustettu urheilu- ja voimisteluseura. Lukon menestynein urheilija on yleisurheilija Brita Johansson, joka teki useita Suomen ennätyksiä pituushypyssä ja 100 metrin juoksussa.
Vuonna 2016 Lapinjärven kolme urheiluseuraa, Lappträsk Idrottsförening, Pallojunnut ja Lapinjärven Lukko yhdistyivät. Pitkien neuvotteluiden jälkeen päätettiin muodostaa yksi seura ja Lapinjärven Lukko ry:stä tuli Lapinjärven Urheilijat ry - Lappträsk Idrottare rf. Lapinjärvellä toimii myös Porlammin Pyry niminen urheiluseura.
LuLin toiminta keskittyy kuntalaisten, lasten ja aikuisten, liikuttamiseen. Lajit vaihtelevat kickboxingista yleisurheiluun ja hiihtoon.
Seura järjestää vuosittain SisuXtrail-polkujuoksutapahtuman, joka kerää pieneen kuntaan satoja innokkaita polkujuoksijoita. Lisäksi Lapinjärven Urheilijat järjestää kolmiseuraotteluita Artjärven Ahjon ja Myrskylän Myrskyn kanssa.
Alan Rees (kilpa-autoilija)

| Alan Rees> Henkilötiedot |
| --- | --- |
Syntynyt: 12. tammikuuta 1938 Langstone, Monmoutshire
Kuollut: 6. syyskuuta 2024 (86 vuotta) Ascot, Berkshire
Kansalaisuus:   Yhdistynyt kuningaskunta
Formula 1 -ura
Aktiivivuodet:  1966–1967
Talli(t):  Cooper,  Brabham (yksityinen)
Kilpailuja:  3
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Saksan Grand Prix 1966
Viimeinen kilpailu:  Saksan Grand Prix 1967
Alan Brinley Rees (12. tammikuuta 1938 Langstone, Monmoutshire – 6. syyskuuta 2024 Ascot, Berkshire) oli brittiläinen Formula 1 -kuljettaja.
Ura

Rees osallistui kolmeen F1-osakilpailuun kausina 1966–1967. Hän oli parhaimmillaan seitsemäs Saksan GP:ssä 1967. Hän ajoi kilpailussa F2-luokan autolla.
Kilpauransa jälkeen Rees liittyi March-tallin osaomistajaksi. Myöhemmin hänestä tuli Shadow-tallin tallipäällikkö ja sen jälkeen Arrowsin osaomistaja.
Aiheesta muualla

Alan Rees (englanniksi)
Lech Kaczmarek

Lech Kaczmarek
Lech Kaczmarek (23. syyskuuta 1909 Poznań – 31. heinäkuuta 1984) oli puolalainen roomalaiskatolinen piispa. Hänet vihittiin papiksi 28. syyskuuta 1936 ja nimitettiin Gdańskin hiippakunnan vihkipiispaksi sekä Alian titulaaripiispaksi 16. marraskuuta 1958. Piispaksi vihkiminen seurasi 18. tammikuuta 1959. Pääkonsekraattorina toimi Stefan Wyszyński, jota avustivat Antoni Baraniak ja Edmund Nowicki.
Kaczmarek osallistui Vatikaanin toiseen kirkolliskokoukseen. Hän sai 1. joulukuuta 1971 nimityksen Gdańskin piispaksi, jona hän toimi, kunnes kuoli 74-vuotiaana virassa.
Lech Koziejowski

| Mitalit | Mitalit | Mitalit |  |
| --- | --- | --- | --- |
|   |   |   |  |
Maa:  Puola
Miesten miekkailu
|  Olympialaiset  |  Olympialaiset  |  Olympialaiset  |  |
|  Kultaa | München 1972 | floretti, joukkuekilpailu |  |
|  Pronssia | Moskova 1980 | floretti, joukkuekilpailu |  |
Lech Koziejowski (s. 3. huhtikuuta 1949 Varsova) on puolalainen entinen miekkailija. Hän oli mukana floretin joukkuekilpailussa voittamassa ensin kultaa kesäolympialaisissa 1972 Münchenissä ja sitten saamassa pronssia kesäolympialaisissa 1980 Moskovassa. Hän osallistui myös kesäolympialaisiin 1976 Montrealissa. Jokaisella kerralla hän kilpaili myös floretin yksilökilpailussa.
Accelerated Evolution

| Accelerated Evolution The Devin Townsend Band |
| --- | --- | --- |

Studioalbumin tiedot
 Äänitetty : syys–marraskuussa 2002 The Armoury, Merchland ja Hipposonic studios, Vancouver, BC
 Julkaistu: 31. maaliskuuta 2003
 Tuottaja(t): Devin Townsend
 Tyylilaji: alternative rock, hard rock, progressiivinen metalli
 Kesto: 54.30
 Levy-yhtiö: HevyDevy Records
Devin Townsendin muut julkaisut
| Terria 2001 | Accelerated Evolution 2003 | Devlab 2004 |
Accelerated Evolution on kanadalaisen muusikon Devin Townsendin viides studioalbumi. Se on julkaistu 31. maaliskuuta 2003 Townsendin omistamalla levymerkillä HevyDevy Records. Albumi on ensimmäinen nimikkeellä The Devin Townsend Bandin levy. Tämän sen alle Townsend oli halunnut koota pysyvän soittajakunnan. Hänen soolotuotannoissaan soittajat olivat vaihdelleet eri albumeilla useasti.
Albumin kirjoitti ja tuotti Townsend. Sen tyyli yhdistelee alternative rockia, hard rockia sekä progressiivista metallia. Albumi tehtiin Strapping Young Ladin vastakohdaksi.
Kappaleet

Kaikki kappaleet kirjoittanut Devin Townsend, sovituksista vastaa Townsend sekä Brian Waddell, Ryan Van Poederooyen, Dave Young ja Mike Young.
Depth Charge – 6.04
Storm – 4.39
Random Analysis – 5.59
Deadhead – 8.05
Suicide – 6.45
Traveller – 4.13
Away – 7.49
Sunday Afternoon – 6.20
Slow Me Down – 4.35
Project EKO
InsideOut Musicin erikoispainokseen sisältyi Townsendin electronica EP.
Locate – 6.59
Echo – 5.29
Assignable – 5.20
Kokoonpano

Devin Townsend – kitara, laulu, ambienssi
Ryan Van Poederooyen – rummut
Mike Young – basso
Brian Waddell – kitara
Dave Young – kosketinsoitin
Arvostelut

Allmusic
Blabbermouth
Imperiumi.net
Aiheesta muualla

Accelerated Evolution Discogsissa. (englanniksi)
Albumi Accelerated Evolution Encyclopaedia Metallum -sivustolla (englanniksi)
Devin Townsend
| --- | --- |
Yhteistyökumppanit:   Gene Hoglan  Duris Maxwell  Jed Simon  Byron Stroud  Chris Valagao  Anneke van Giersbergen  Ryan Van Poederooyen  Adrian White  Dave Young 
Soolotuotanto:   Punky Brüster - Cooked on Phonics  Ocean Machine: Biomech  Infinity  Physicist  Terria  Devlab  The Hummer  Ziltoid the Omniscient  Empath  The Puzzle  Snuggles 
The Devin Townsend Band:   Accelerated Evolution  Synchestra 
Devin Townsend Project:   Ki  Addicted  Deconstruction  Ghost  Epicloud  Z²  Transcendence 
Casualties of Cool:  Casualties of Cool
Livealbumit:   By a Thread – Live in London 2011  The Retinal Circus 
Musiikkiboksit:  Contain Us
Aiheeseen liittyvää:   Strapping Young Lad  Steve Vai  The Wildhearts  Zimmers Hole
Lapinjärven kirkonkylä

Lapinjärven kirkonkylän kylänraitti: taustalla näkyy kellotapuli.
Lapinjärven kirkonkylä (ruots. Lappträsk Kapellby) sijaitsee valtatie 6:n varressa, melko keskellä Lapinjärven kuntaa. Kirkonkylä rajoittuu luoteessa Lapinjärveen, lännessä Ingermaninkylään, kaakossa Heikinkylään, etelässä Pekinkylään, idässä Lindkoskeen ja pohjoisessa Vasarankylään. Kirkonkylä on Lapinjärven suurin kylä 781 asukkaallaan ennen Porlammia ja Pukaroa. Kirkonkylällä sijaitsee suurin osa Lapinjärven toimistoista ja kunnantalo. Nähtävyyksiä Lapinjärven kirkonkylässä on mm. luutnantin asuintalo Brofogdas 1700-luvulta ja kotiseututalo Kycklings. Lapinjärven kaksi kirkkoa sekä kaksi hautausmaata sijaitsevat kirkonkylän alueella. Kirkonkylän alueella toimivat myös suomen- ja ruotsinkieliset ala-asteet.
Museovirasto on vuonna 2009 määritellyt poikkeuksellisen hyvin historiallisessa asussaan säilyneen Lapinjärven kirkonkylän valtakunnallisesti merkittäväksi rakennetuksi kulttuuriympäristöksi.
Kirkonkylän sijainti Lapinjärvellä
Alan Ruck

| Alan Ruck |
| --- | --- |

Henkilötiedot
Syntynyt: 1. heinäkuuta 1956 (ikä 68) Cleveland, Ohio, USA
Aiheesta muualla
IMDb 
Elonet
Alan Ruck (s. 1. heinäkuuta 1956 Cleveland, Ohio, Yhdysvallat) on yhdysvaltalainen teatteri-, televisio- ja elokuvanäyttelijä.
Elämäkerta > Elämänura

Ruck teki näyttelijädebyyttinsä vuoden 1983 elokuvassa Bad Boys. Hänet tunnetaan kuitenkin kenties parhaiten Cameron Frye -roolistaan elokuvassa Vaihdetaan vapaalle, Ferris (1986). Ruck oli tuolloin 29-vuotias, mutta esitti elokuvassa 17-vuotiasta Cameronia.
Ruck näytteli myös yhdysvaltalaisen ABC-televisiokanavan tilannekomediassa Spin City (1996–2002). Vuonna 2005 hän esitti Leo Bloomia Broadway-musikaalissa The Producers. Hänellä on pieni rooli M. Night Shyamalanan ohjaamassa elokuvassa The Happening.
Elämäkerta > Oma elämä

Ruck syntyi Ohion Clevelandissa, suoritti high schoolin sen esikaupungissa Parmassa ja yliopiston Illinois’ssa. Hän oli naimisissa Claudia Stefanyn kanssa vuoteen 2005 asti, ja he saivat kaksi lasta.
23. toukokuuta

23. toukokuuta on gregoriaanisen kalenterin mukaan vuoden 143. päivä (144. päivä karkausvuonna). Vuodesta on jäljellä 222 päivää.
Nimipäivät

suomalainen kalenteri: Lyydia, Lyyli
suomenruotsalainen kalenteri: Lydia
ortodoksinen kalenteri: Mikael, Mikko, Leino, Onni
pohjoissaamenkielinen kalenteri: Livli
vanhemmissa kalentereissa: Desideria, Desiderius, Gunborg, Hemmingius, Lyydi, Lyyti, Prosper, Rutger, Urbanus
Tapahtumia

1040 – Seldžukit voittivat ghaznavidit Dandanqanin taistelussa nykyisessä Turkmenistanissa.
1430 – Jeanne d’Arc joutui burgundilaisten vangiksi Compiègnessä, ja hänet myytiin myöhemmin englantilaisille.
1533 – Englannin kuninkaan Henrik VIII:n ja Katariina Aragonialaisen avioliitto mitätöitiin.
1541 – Löytöretkeilijä Jacques Cartier lähti Saint-Malosta Ranskasta kolmannelle matkalleen Kanadaan.
1555 – Paavi Paavali IV astui virkaansa.
1701 – Kapteeni William Kidd hirtettiin Lontoossa William Mooren murhasta ja merirosvoudesta tuomittuna.
1822 – Oulun suurpalo aiheutti laajamittaista tuhoa kaupungin keskustassa
1865 – Pennsylvania Avenuen paraati Washingtonissa juhlisti Yhdysvaltain sisällissodan päättymistä.
1873 – Kanadan parlamentti perusti ”Luoteisosien ratsupoliisin” (North West Mounted Police) (nimi vaihdettiin ”Kuninkaalliseksi Kanadan ratsupoliisiksi” (Royal Canadian Mounted Police) vuonna 1920).
1900 – Kersantti William Harvey Carneystä tuli ensimmäinen musta sotilas, jolle myönnettiin Kongressin kunniamerkki (urheudesta Fort Wagnerin taistelussa Yhdysvaltain sisällissodassa).
1907 – Suomen yksikamarinen eduskunta kokoontui ensimmäiseen täysistuntoon.
1915 – Ensimmäinen maailmansota: Italia liittyi ympärysvaltoihin sen jälkeen, kun ne julistivat sodan Itävalta-Unkarille.
1934 – Louisianassa lähellä Black Laken piilopaikkaa pankkiryöstäjät Bonnie Parker ja Clyde Barrow (”Bonnie ja Clyde”) joutuivat Texas Rangersin väijytykseen ja heidät ammuttiin.
1945 – Toinen maailmansota: Liittoutuneet hajottivat Dönitzin hallituksen ja pidättivät sen jäsenet. Tämän jälkeen Saksalla ei ollut enää lainkaan omaa hallitusta, vaan liittoutuneet hallitsivat maata rajoittamattomin valtuuksin.
1945 – Gestapon johtaja Heinrich Himmler teki itsemurhan liittoutuneiden vankina.
1949 – Saksan liittotasavalta perustettiin.
1958 – Avaruustutkimus: Yhdysvaltain ensimmäinen satelliitti Explorer 1 lopetti lähetyksensä.
1960 – Israelin pääministeri David Ben-Gurion ilmoitti natsisotarikollisen Adolf Eichmannin vangitsemisesta.
1985 – Thomas Patrick Cavanaugh tuomittiin elinkautiseen vankeusrangaistukseen yrityksestä myydä tutkassa näkymättömän pommikoneen salaisuudet Neuvostoliittoon.
1995 – Java-ohjelmointikieli julkistettiin virallisesti.
Kuolleita

1125 – Henrik V, Pyhän saksalais-roomalaisen valtakunnan keisari (s. 1081)
1498 – Girolamo Savonarola, italialainen dominikaanimunkki ja parannussaarnaaja (s. 1452) (teloitettiin kerettiläisenä)
1701 – William Kidd, skotlantilainen merirosvo (s. 1645)
1754 – John Wood vanhempi, englantilainen arkkitehti ja kaupunkisuunnittelija (s. 1704)
1868 – Christopher Houston Carson (”Kit Carson”), yhdysvaltalainen metsästäjä, opas ja sotilas (villin lännen hahmo) (s. 1809)
1893 – Anton von Schmerling, itävaltalainen poliitikko (s. 1805)
1906 – Henrik Ibsen, norjalainen kirjailija (Nukkekoti) (s. 1828)
1923 – Otto Bahr Halvorsen, Norjan pääministeri 1920–1921, 1923 (s. 1872)
1934 – Clyde Barrow, yhdysvaltalainen lainsuojaton (s. 1909)
1934 – Bonnie Parker, yhdysvaltalainen lainsuojaton (s. 1910)
1937 – John Davison Rockefeller, Sr. (”John D. Rockefeller”), yhdysvaltalainen suurliikemies (Standard Oil) (s. 1839)
1938 – Anatoli Rjabov, ersäläinen professori, opettaja ja mordvalaisten kansallistunnon kohottaja (s. 1894)
1945 – Heinrich Himmler, saksalainen natsijohtaja (Gestapon päällikkö) (s. 1900)
1948 – Johannes Vihtori Lehtonen (”J. V. Lehtonen”), suomalainen kirjallisuudentutkija ja professori (s. 1883)
1961 – Valtteri Virmajoki, suomalainen näyttelijä (s. 1901)
1969 – Leo Golowin, suomalainen näyttelijä (s. 1903)
1986 – Sterling Hayden, yhdysvaltalainen näyttelijä (Tohtori Outolempi) (s. 1916)
1989 – Ansa Ikonen, suomalainen näyttelijä (Kulkurin valssi) (s. 1913)
1992 – Giovanni Falcone, italialainen tuomari (s. 1939) (murhattiin)
1994 – George de Godzinsky, venäläissyntyinen suomalainen säveltäjä, kapellimestari, professori ja pianisti (Äänisen aallot) (s. 1914)
1998 – Kalevi Kahra, suomalainen näyttelijä ja teatterineuvos (s. 1927)
1999 – Owen Hart, kanadalainen show-painija (s. 1965)
2007 – Petri Immonen, suomalainen rauhanturvaaja ja rajavartija (s. 1977) (kuoli rauhanturvatehtävissä Afganistanissa)
2009 – Roh Moo-hyun, Korean tasavallan 16. presidentti (2003–2008) (s. 1946)
2013 – Moritz von Hessen, saksalainen liikemies, Hessen-Brabantin ruhtinassuvun päämies (s. 1926)
2013 – Georges Moustaki, ranskalainen säveltäjä ja laulaja (s. 1934)
2015 – Anne Meara, yhdysvaltalainen näyttelijä ja koomikko (s. 1929)
2015 – Yrjö Mäkelä, suomalainen kymmenottelija (s. 1926)
2015 – John Forbes Nash, vuoden 1994 ns. Nobelin taloustieteen palkinnon saanut yhdysvaltalainen matemaatikko (s. 1928)
2015 – Johannes Salminen, suomalainen kirjailija ja esseisti (s. 1925)
2017 – Roger Moore, englantilainen näyttelijä (James Bond -elokuvasarja) (s. 1927)
2017 – Tapani Tammisto, suomalainen lääkäri ja professori (s. 1932)
2021 – Eric Carle, yhdysvaltalainen lastenkirjailija ja kuvittaja (Pikku toukka paksulainen) (s. 1929)
2022 – Ilkka Suominen, suomalainen poliitikko, Kokoomuksen puheenjohtaja ja ministeri (s. 1939)
Aiheesta muualla

Kuvia tai muita tiedostoja aiheesta 23. toukokuuta Wikimedia Commonsissa
| 0 | 1 | 2 |
| --- | --- | --- |
|  |   Lyhyt tiivistelmä päivästä 23. toukokuuta: |  |
:   Ambrose Burnside 1040 – Seldžukit voittivat ghaznavidit Dandanqanin taistelussa nykyisessä Turkmenistanissa.  1822 – Oulun palo tuhosi melkein koko kaupungin.  1824 – Yhdysvaltalainen kenraali ja poliitikko Ambrose Burnside syntyi.  1891 – Ruotsalainen kirjailija Pär Lagerkvist syntyi.  1907 – Eduskunta kokoontui ensimmäiseen täysistuntoonsa.  1934 – Rikollisparivaljakko Bonnie ja Clyde ammuttiin poliisin väijytyksessä.  
Katso myös: kalenteri ~ 22. toukokuuta, 24. toukokuuta
| --- | --- |
tammikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Alan Richardson

Alan Richardson (1905-1975) oli brittiläinen anglikaaninen teologi ja Yorkin tuomiorovasti.
Alan Richardson syntyi Wiganissa Lancashiressa vuonna 1905 ja opiskeli Liverpoolin yliopistossa, jossa hän valmistui pääaineena filosofia vuonna 1927. Hän opiskeli Exeter Collegessa Oxfordin yliopistossa teologian tohtoriksi ennen kuin muutti kirkkoherraksi Camboon Northumberlandiin. Hän oli Durhamin katedraalin kaniikki vuosina 1938–1953.
Hänen akateeminen uransa Nottinghamin yliopistossa alkoi vuonna 1953, jolloin hänestä tuli professori ja kristillisen teologian laitoksen johtaja, jossa hän toimi vuoteen 1964 asti. Vuodesta 1962 vuoteen 1964 hän oli myös humanistisen tiedekunnan dekaani. Hän jätti yliopiston siirtyäkseen Yorkin tuomiorovastin virkaan, jota hän toimi kuolemaansa asti vuonna 1975.
Richardson oli aktiivinen monien järjestöjen työssä. Hän oli erityisen kiinnostunut teologian popularisoimisesta maallikkoja varten, ja hän piti aktiivisesti julkisia luentoja ja esiintyi mediassa. Hän näytteli merkittävää roolia Student Christian Movementissa ja Kirkkojen maailmanneuvostossa ja matkusti laajasti vieraillessaan kirkoissa ja pitäen luentoja kaikilla mantereilla. Hänestä tehtiin Brittiläisen imperiumin ritari. Hän kuoli vuonna 1975.
Richardson julkaisi laajasti, tuottaen 24 kirjaa, kirjoittaen lukuisia artikkeleita ja arvosteluja teologisiin aikakauslehtiin ja toimittaen useita teoksia. Hänen julkaisujensa aiheet käsittivät Raamatun eksegeesin, Uuden testamentin, kirkon historian, sekä tieteen ja kristillisen apologetiikan kohtaamisalueen.
Suomennetut teokset

Christian Apologetics (1947), suom. "Uskon pääpuolustuslinjalla. Kristillinen apologetiikka" (1966) ja "Usko ja ajattelu. Kristillinen apologetiikka" (1980), Suomen Lähetysseura
Raamattu tieteen aikakaudella. Herättäjä-yhdistys 1966, Avain-sarja 12
Raamattua tutkimaan. Kirjaneliö 1980
Aiheesta muualla

Alan Richardson’s Biblical Theology, ‘Faith Principle’ and Attempts to Protect Public Faith Journal of Anglican Studies , Volume 21 , Issue 2 , November 2023
Root, Terry: Alan Richardson: Reappraising the life and work of a twentieth-century Christian theologian, cleric and educator PhD thesis, University of Nottingham, 2020
Akrofobia

CN Towerin näköalatason lasinen lattia Torontossa Kanadassa.
Akrofobia on ahdistuneisuushäiriöihin kuuluva fobia joka tarkoittaa korkeiden paikkojen pelkoa. Akrofoobikot tyypillisesti välttelevät korkeita paikkoja ja voivat tuntea voimakasta ahdistusta esimerkiksi korkeiden rakennusten tai jyrkänteiden lähellä.
Aiheesta muualla

Tiina Raevaara: Kuolemanpelkoa, halu hypätä vai ongelmia aistimissa? Tarinoita tieteestä, Suomen kuvalehden blogit 7.9.2011.
Akryylihappo

| Akryylihappo |
| --- | --- |


Tunnisteet
IUPAC-nimi:  prop-2-eenihappo
CAS-numero:  79-10-7
PubChem CID:  6581 ja 19966351
Ominaisuudet
Molekyylikaava:  C3H4O2
Moolimassa:  72,06 g/mol
Sulamispiste:  14 °C
Kiehumispiste:  141 °C
Tiheys:  1,051 g/cm3
Akryylihappo eli propeenihappo (C3H4O2, rakennekaava CH2=CHCOOH) on muovien ja lateksien valmistuksessa käytettävä kemikaali. Se on väritöntä, pistävän hajuista nestettä  Puhdas akryylihappo kovettuu auringon valossa, lämmössä tai monien kemiallisten reaktioiden takia, siksi siihen sekoitetaan kuljetuksen ja käsittelyn ajaksi inhibiittoria (kuten fenotiatsiinia, hydrokinonia tai hydrokinonin monometyylieetteriä eli 4-metoksifenolia). Se jähmettyy myös kylmemmässä kuin 14 °C.
Akryylihapostä käytetään myös nimityksiä etyleenikarboksyylihappo, akroleiinihappo, 2-propeenihappo ja prop-2-eenihappo.
Akryylihapon moolimassa on 72,07 g/mol, sulamispiste 14 °C, kiehumispiste 141 °C, tiheys 1,05 g/cm3, hajukynnys 0,09 ppm (0,27 mg/m3), leimahduspiste 54 °C c.c., itsesyttymislämpötila 360 °C ja CAS-numero 79-10-7. Akryylihappo liukenee veteen (yli 10 g/l), asetoniin (yli 10 %), bentseeniin, eetteriin, etanoliin (yli 10 g/l) ja kloroformiin.
Käyttö

Akryylihappoa käytetään polyakrylaatin ja muiden akryylipolymeerien sekä jossain määrin myös lateksien, polyelektrolyyttien ja dispergointiaineiden valmistukseen. Sitä on jonkin verran liimoissa ja tiivisteaineissa. Sitä käytetään myös laboratorioissa.
Ympäristö- ja terveysvaikutukset

Lyhytaikainen altistus aineelle syövyttää silmiä, ihoa ja hengitysteitä. Se on myrkyllistä myös vesieliöille. Akryylihappo aiheuttaa kuumentuessaan palamis- ja räjähdysvaaran. Akryylihappoa käsiteltäessä tulee käyttää suojavaatetusta, kasvojen suojainta, hengityssuojainta ja suojakäsineitä. Tiloissa, joissa akryylihappoa käsitellään, tulee olla hyvä ilmastointi.
Aiheesta muualla

OVA-ohje: Akryylihappo
PubChem: Acrylic acid (englanniksi)
DrugBank: Acrylic Acid (englanniksi)
KEGG: Acrylic acid (englanniksi)
ChemBlink: Acrylic acid (englanniksi)